Phokis — Delphi — ca. 162 BC
Region: Central Greece (IG VII-IX) — Delphi 

αρχοντος εμμενιδα του καλλια μηνος ενδυσποιτροπιου επι τοισδε απεδοτο πατρεας ανδρονικο[υ 0]ελφος τωι απολλωνι τωι πυθιωι σωμα ανδρειον ωι ονομα αριστοκρατης τιμας αργυριου τριων ημιμναιων κα[ι] ταν τιμαν εχ[ει] πασαν καθως επιστευσε αριστοκρατης τωι θεωι ταν ωναν εφ ωιτε ελευθερος ειμεν και ανεφαπτος απο παντων τομ παντα χρονον ποιεων ο κα θεληι και αποτρεχων οις κα θεληι. βεβαιωτηρ κατα τον νομον τας πολιος μεντωρ καλλιερου. ει δε τις κα εφαπτηται αριστοκρατεος επι καταδουλισμωι βεβαιον παρεχοντων τωι θεωι ταν ωναν ο τε αποδομενος πατ[ρε]ας και ο βεβαιωτηρ μεντωρ. ει δε μη παρεχοιεν βεβαιον ταν ωναν τωι θεωι πρακτιμοι εοντων κατα τον νομον ομοιως δε [και] οι παρατυγχανοντες κυριοι εοντων συλεοντες ως ελευθερον οντα αζαμιοι εοντες και ανυποδικοι πασας δικα[ς κ]αι ζαμιας. μαρτυρες τοι ιερεις του απολλωνος ταραντινος αμυντας και οι αρχοντες αθαμβος αθανιωνος κλεων διω[νος κ]αλλικλης τιμωνος ιδιωται τιμοκριτος σωδαμιδας κλευφανης.